รุดช่วย 46 เหยื่อค้ามนุษย์ โดนทิ้งกลางป่าหิวโซหลายวัน
พบ 46 ต่างด้าว เมียนมาร์เหยื่อแก๊งค้ามนุษย์ โดนนายหน้าทิ้งกลางป่าบนยอดเขา อดอาหารหลายวัน ทนหิวโซไม่ไหวตะกายชีวิตลงเขาขอข้าวชาวบ้านกิน พร้อมแฉนายหน้าโหดพรากเมียกับลูกสาววัย 7 เดือนไปจากสามี ขณะ ภาค8 ส่ังล่าคดี 4 สาวพม่าถูกข่มขืนด่วน ,วันที่ 9 พ.ค. 58 ร.ต.ธีระพร บุญซื่อ รองหัวหน้าชุดประสานงาน กองร้อยจังหวัดทหารบกชุมพร นายยอดชาย ศศิธร หัวหน้าแผนกกำลังพล บก.อส.ชุมพร นายพิศิษฐ์ ฤทธิพิชัยสงคราม ปลัดฝ่ายความมั่นคงอำเภอเมืองชุมพร พ.ต.อ.ภคพล ทิชศรี ผกก.สภ.เมืองชุมพร พ.ต.ท.สมภพ เชื้อทอง สว.สส.สภ.เมืองชุมพร พ.ต.ท.เสนอ บุบผา รอง ผกก.สส.ภ.จ.ชุมพร พร้อมกำลัง 3 ฝ่าย กว่า 50 นาย เดินทางไปสอบสวนชาวต่างด้าวหลบหนีเข้าเมือง 46 คน หลังรับแจ้งจาก นายสุรินทร์ ทวยนาค ผู้ใหญ่บ้านหมู่ 8 ตำบลบ้านนา อ.เมือง จ.ชุมพร ว่าได้มีชาวเมียนมาร์จำนวน 46 คน หิวโซลงมาขออาหารชาวบ้านกินประทังชีวิต,ผู้สื่อข่าวรายงานว่า เมื่อกลุ่มแรงงานชาวต่างด้าว เห็นเจ้าหน้าที่ต่างพากันร้องไห้และยกมือไหว้ บางคนมีอาการตัวสั่น ซีดเซียว อิดโรย ท่าทางหวาดกลัว หลังตรวจสอบชาวพม่าทั้งหมดเป็นชาย 41 คน หญิง 6 คน อายุระหว่าง 12-44 ปี เจ้าหน้าที่ได้ควบคุมตัวชาวพม่า ทั้งหมดไปสอบสวนที่ค่ายกองร้อยอาสารักษาดินแดนชุมพร ที่ 1 พร้อมกับประสานหน่วยงานที่เกี่ยวข้องเข้ามาร่วมดำเนินการ พร้อมจัดหาอาหาร น้ำดื่มให้กินประทังความหิวตามหลักสิทธิมนุษยชน,จากการสอบสวนกลุ่มแรงงานต่างด้าวชาวพม่า ทราบว่า ทั้งหมดถูกนายหน้าคนไทยพาเข้ามาทำงานในพื้นที่ภาคใต้ของประเทศไทย 29 คน และส่งต่อไปทำงานในประเทศมาเลเซีย 17 คน โดยเสียค่านายหน้า และค่าใช่จ่ายต่างๆ รวมคนละ 7,000 บาท ทั้งหมดเดินทางมาจากหลายพื้นที่ของประเทศพม่า ด้วยทางเรือมาขึ้นที่ชายฝั่งบ้านหมาราง ข้ามแม่น้ำกระบุรี บริเวณคอคอดกระ ต.ปากจั่น อ.กระบุรี จ.ระนอง จากนั้นมีลูกน้องนายหน้า 3 คน พร้อมปืนยาว มานำทางพาต่างด้าวทั้งหมด เดินอ้อมลูกเขาหลบเลี่ยงด่านตรวจทหารบริเวณด่านตรวจ จปร. อ.กระบุรี จ.ระนอง เป็นเวลา 3 วัน 3 คืน แล้วพาพักที่แคมป์ชั่วคราวอยู่กลางหุบเขาป่าอนุรักษ์ และป่าสงวนพื้นที่บ้านในง่วม หมู่ที่ 8 ต.บ้านนา อ.เมืองชุมพร,แต่ระหว่างเดินทางมาถึงแคมป์ที่พักชั่วคราว บ้านในง่วม หมู่ 8 ต.บ้านนา อ.เมืองชุมพร และเป็นจุดพักส่งขึ้นรถยนต์ ก่อนนำส่งไปที่หมายปลายทาง กลับถูกเจ้าหน้าที่ทางการ ทหาร และฝ่ายปกครอง ออกกวดขันปิดหลายเส้นทาง ทำให้นายหน้าหลอกพาชาวต่างด้าวทั้งหมดไปทิ้งไว้ในป่าลึกกลางหุบเขาต้องอดอาหารอยู่กลางป่านาน 2 วัน จนหิวโหย ทนไม่ไหวต่างๆ พากันเดินลงมาขออาหารชาวบ้านกินประทังชีวิต,อีกทั้งนายหน้าแก๊งค้ามนุษย์ยังบังคับลักพาตัว นางเคมูซา อายุ 32 ปี เป็นหญิงหน้าตาดีพร้อมลูกสาวแบเบาะวัย 7 เดือน หนีไปจากสามีชื่อนายเคเลเอา อายุ 35 ปีอีกด้วย และไม่มีใครทราบชะตากรรมของสองแม่ลูกดังกล่าว,นอกจากนี้ยังมีชาวพม่าที่อยู่ระหว่างเดินทางอยู่กลางป่าลึกอีกประมาณ 150 คน คาดว่าถูกนายหน้าทิ้งไว้กลางป่า และยังมีชาวพม่าอีกหลายร้อยคน ถูกลำเลียงมาหลบซ่อนอยู่ในแคมป์ฝั่งบ้านหมาราง ประเทศพม่า ใกล้กับคอคอดกระแม่น้ำกระบุรี เพื่อรอส่งให้นายหน้าพาเข้ามายังประเทศไทย,ผู้สื่อข่าวรายงานเพิ่มเติมกรณี เมื่อวันที่ 8 พ.ค.ที่ผ่านมา พบชาวพม่าถูกนายหน้าค้ามนุษย์หลอกมาปล่อยทิ้งกลางป่า บริเวณดังกล่าวจำนวน 28 คน และมีหญิงสาวถูกข่มขืน 4 คน ต่างพากันลงเขามาขอข้าวจากชาวบ้าน ก่อนช่วยแจ้งทหารเข้าตรวจสอบให้ความช่วยเหลือ ตามข่าวที่เสนอไปก่อนหน้านี้,ด้าน พ.ต.ท.เสนอ บุบผา รอง ผกก.สส.ภ.จ.ชุมพร กล่าวความคืบหน้าว่า ปัญหาที่เกิดขึ้น โดยเฉพาะกรณีที่มีหญิงสาวชาวพม่า ที่ถูกข่มขืนตามรายงานข่าวนั้น ทางผู้บังคับบัญชาสำนักงานตำรวจภูธรภาค 8 ให้ความสำคัญเป็นอย่างมากและสั่งการให้ตนลงมาสอบสวนเรื่องนี้อย่างเร่งรัด หลังจากสอบถามพูดคุยกับหญิงสาวชาวพม่าทั้ง 4 แต่ยังอยู่ในอาการตื่นกลัวและตกใจ เอาแต่ร้องไห้ ไม่สามารถสืบหาข้อมูลได้มากนัก เบื้องต้นเร่งประสานหน่วยงานที่เกี่ยวข้องทั้งหมดคาดคงรู้ผลในเร็วๆ นี้.
พบ 46 ต่างด้าวพม่าเหยื่อแก๊งค้ามนุษย์ โดนนายหน้าทิ้งกลางป่าบนยอดเขา อดอาหารหลายวัน ทนหิวโซไม่ไหวตะกายชีวิตลงเขาขอข้าวชาวบ้านกิน พร้อมแฉนายหน้าโหดพรากเมียกับลูกสาววัย 7 เดือนไปจากสามี ขณะ ภาค8 ส่ังล่าคดี 4 สาวพม่าถูกข่มขืน
แรงงานต่างด้าว,ชาวพม่า,เหยื่อค้ามนุษย์,แก๊งค้ามนุษย์,ยอดเขา,นายหน้าโหด,สาวพม่าถูกข่มขืน,ข่มขืน,ข่าวภูมิภาค,ข่าว,ไทยรัฐออนไลน์,ขออาหารชาวบ้าน,ลอยแพแรงงานพม่า,อดอาหารกลางป่า,ข่มขืนสาวพม่า,ชาวเมียนมาร์,ค้ามนุษย์